شیخ‌الاسلام مولانا عبدالحمید (یک‌شمبی ۷ فروردین ۱۴۰۱) ءَ ماں امام ابوحنیفه دینی وانگجاه ءِ زانت‌دربرانی دیوان ءَ گۆں اشاره به «شیعه ءُ سنیانی تاریخی رهوت ءُ سیادی ءَ ماں سیستان ءُ بلوچستان ءَ» شه ذمه‌واراں لۆٹ ات ئِے که په آ وانگجاهے بندگ ءَ مجوز دے انت.په سنی‌آنلاین ءِ سرهال ءَ مولانا عبدالحمید درشان کرت: شیعه ءُ سنیاں ماں سیستانءُ بلوچستان ءَ تاریخی رهوت دار انت. هرکس ءِ کردار پرایی جند ءَ محترم انت، بلێن ما باید تپاک ءُ یکویی ءَ دلگۆش کن اێں ءُ شیعه ءُ سنیان گێشتر وتی هیالداری ءَ کن انت.زاهدان ءِ جمعه ءِ امام ءَ گێش کرت: نونێن وهد ءَ باید مشکلات ءُ نابرابریان ءُ تپاک ءِ موانعاں زورگ بےانت ءُ ایران ءِ تیوگێں مردمانَ برابر زان انت.واجه ءَ دێمتر ءَ گوشت: سیزده سال انت که عظیم‌آبادِ امام ابوحنیفه ءِوانگجاهے طالبان مردمانی گسانی تها نند انت ءُ ماں اے سالاں گۆں بازێن مشکلے آماچ بوتگ انت، نون همێشی وهد انت که درّێن ذمه‌واراں وانگجاهے بندگ ءِ مجوز ءَ دےانت تا عظیم‌آباد هلکے کنک ءَ جۆڑ بیت.